# Die Republikanischi Bartei

| **Republikanischi Bardei *Republican Party |
| --- |
|  |
| **Vorsitzende vo dr Bardei** | Reince Priebus |
| **Vorsitzende vo dr Senatsfrakzioon** | Mitch McConnell |
| **Vorsitzende im Representantehuus** | Speaker Paul Ryan |
| **Gründig** | 1854 |
| **Hauptsitz vo dr Bardei** | 310 First Street SE Washington, D.C. 20003 |
| **Usrichdig** | Konservatismus Neokonservatismus Wirtschaftsliberalismus Libertarismus |
| **Internazionaali Verbindige** | Internationale Demokratische Union |
| **Farbe** | Rot (inoffiziell) |
| **Website** | www.gop.com |
|  |

Die **Republikanischi Bardei** (ängl. *Republican Party,* au as *Republicans,* oder *Grand Old Party, GOP* „groossi, alti Bardei“ bezäichnet) isch näbe dr Demokratische Bardei äini vo de bäide groosse Bardeije in de USA. Si isch vo bäide die konservativeri. D Bardei isch 1854 mit em Ziil gründet worde, die iihäimischi Industrii mit Hilf vom Protezionismus z schütze und d Sklaverei abzschaffe. Si het sich 1860 under em Abraham Lincoln gege d Demokrate duuregsetzt, wo drfür plediert häi, d Sklaverei z bhalte.

Dr letscht republikanisch Bresidänt isch vo 2001 bis 2009 dr George W. Bush. Dr Vorsitzendi vom nazionale Organisazioonsgremium vo dr Partei, em *Republican National Committee*, isch sit em Januar 2011 dr Reince Priebus. S Wabbedier vo dr Bardei isch dr Elifant. Die (inoffizielli) Bardeifarb isch root.

## Politischi Usrichdig

Die Republikanischi Bardei isch e Koalizioon vo gsellschaftlig Konserwative und wirtschaftlig Liberaale und isch in de letschte Joorzäänt immer mee gege Rächts gruckt und progressivi Politiker häi en immer schwiirigere Stand in dr Bardei. Si wird vor allem vo wisse Manne, dr Landbevölkerig und religiööse Fundamentaliste gweelt und finanziell stark vo Rüstigs-, Dubak- und Öölkonzärn understützt.
As Bardei isch si gege d Abdriibig, gege d Gliichstellig vo homosexuelle Bäärli und für e frei Zuegang zu Waffe. Si verlange ass d Stüüre gsänkt und d Wirtschaft dereguliert wurde.

## Bresidänte, wo vo dr Republikanische Bardei gstellt worde si

* Abraham Lincoln, 1861–1865
* Ulysses S. Grant, 1869–1877
* Rutherford B. Hayes, 1877–1881
* James A. Garfield, 1881
* Chester A. Arthur, 1881–1885
* Benjamin Harrison, 1889–1893
* William McKinley, 1897–1901
* Theodore Roosevelt, 1901–1909
* William Howard Taft, 1909–1913
* Warren G. Harding, 1921–1923
* Calvin Coolidge, 1923–1929
* Herbert C. Hoover, 1929–1933
* Dwight D. Eisenhower, 1953–1961
* Richard Nixon, 1969–1974
* Gerald Ford, 1974–1977
* Ronald Reagan, 1981–1989
* George Bush, 1989–1993
* George W. Bush, 2001–2009
* Donald Trump, 2017–2021

## Litratuur

* Kevin Phillips: *American Theocracy. The Peril and Politics of Radical Religion, Oil, and Borrowed Money in the 21st Century.* Viking Books, März 2006. – ISBN 0-670-03486-X (*Rezension:* *; auch als Audiobuch erhältlich. – Kevin Phillips war republikanischer Parteistratege und zieht in seinem Buch eine beunruhigende Bilanz der Entwicklung der GOP.*)
* Thomas Greven *Die Republikaner. Anatomie einer amerikanischen Partei.* C.H. Beck Verlag ISBN 3-406-52203-3 - Analyse der republikanischen Partei und ihrer Geschichte.

## Weblingg

 **Commons: Republikanische Partei** – Sammlig vo Multimediadateie
* Republican National Committee
* Daniel Casse, Crashing the party: President Bush's policies have reawakened a GOP identity crisis. („Los Angeles Times“, 12. März 2006 – *Der Autor fungierte als Berater bei vier Präsidentschaftswahlkämpfen der Republikanischen Partei*)
* Republicans Abroad Germany

## Fuessnoote